αρχοντος κλεωνος μηνος ποιτροπιου απεδοτο θ[ε]υδωρα πολυωνος συνεπαιεοντων τ[α]ς αδελφας ηρακλειας και κλεωνδα του κλευμαχου τωι απολλωνι τωι πυθιωι σωμα γυναικειον αι ονομα δαμαρχις το γενος ενδογενη τιμας αργυριου μναν τεσσαρων και ταν τιμαν εχει. βεβαιωτηρες κατα τον νομον μενεστρατος ευχαριδα δρομοκλειδας αγιωνος. καθως επιστευσε τωι θεωι ταν ωναν δαμαρχις εφ ωιτε ελευθερα ειμεν και ανεφαπτος απο παντων τομ παντα βιον. παραμεινατω δε δαμαρχις παρα θευδωραν εως κα ζη θευδωρα π[οιε]ουσ[α] το ποτιτασσομενον παν το δυνατον. οσα δ[ε] κα κτησηται δαμαρχις μενουσα παρα θευδωραν δαμαρχιδος εστω. ομοιως δε και ει γε[ν]εαν ποιησαιτο δαμαρχις θευδωρας βιουσας και μενουσα παρα θευδωραν ελευθερα εστ[ω] και ανεφαπτος α γ[ε]νεα καθως και δαμαρχις απο παντων τομ παντα βιον ειτε και εν γενοιτο αυται ειτε και πλειονα παιδαρια. μαρτυρες οι ιερεις του απολλωνος αμυντας ταραντινος και τοι αρχοντες ηρυς πασιων καλλιας ιδιωται ευαγγελος μαντιας δαμοχαρεος φιλων αριστεα μελισσιων.
Phokis — Delphi — 170-157/156 BC
 170-157/156 BC